ఎనాసిడెనిబ్

ఎనాసిడెనిబ్, అనేది ఐసోసిట్రేట్ డీహైడ్రోజినేస్ 2 జన్యువు ఉత్పరివర్తనాలతో తీవ్రమైన మైలోయిడ్ లుకేమియా చికిత్సకు ఉపయోగించే ఔషధం. ఇతర చికిత్సలు విఫలమైనప్పుడు ఇది ఉపయోగించబడుతుంది. దీనిని నోటిద్వారా తీసుకోవాలి.

వికారం, అతిసారం, అధిక బిలిరుబిన్, ఆకలిని కోల్పోవడం వంటి సాధారణ దుష్ప్రభావాలు ఉంటాయి. డిఫరెన్సియేషన్ సిండ్రోమ్, ట్యూమర్ లిసిస్ సిండ్రోమ్, ఊపిరితిత్తుల సమస్యలు, వంధ్యత్వం, మూత్రపిండాల సమస్యలు వంటి ఇతర దుష్ప్రభావాలు ఉండవచ్చు. గర్భధారణ సమయంలో ఉపయోగించడం బిడ్డకు హాని కలిగించవచ్చు. ఇది పరివర్తన చెందిన ఐడిహెచ్2 చర్యను నిరోధించడం ద్వారా పని చేస్తుంది.

ఎనాసిడెనిబ్ 2017లో యునైటెడ్ స్టేట్స్‌లో వైద్యపరమైన ఉపయోగం కోసం ఆమోదించబడింది. ప్రయోజనానికి తగిన ఆధారాలు లేనందున 2019లో ఐరోపాలో దీనికి ఆమోదం నిరాకరించబడింది. యునైటెడ్ స్టేట్స్‌లో 2021 నాటికి ఒక నెల చికిత్సకు దాదాపు 29,500 అమెరికన్ డాలర్లు ఖర్చు అవుతుంది.

 మూలాలు 

Category:Translated from MDWiki
వర్గం:ఔషధాలు